Diari Oficial de la Generalitat Valenciana


Sumari del DOGV 8513, del 25-03-2019 (2019/2842)

RESOLUCIÓ de 20 de març de 2019, del rectorat, per la qual es disposa la publicació de l'oferta d'ocupació pública per a l'any 2019, relativa a places dels cossos docents universitaris i de professorat contractat doctor.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8513

Data del DOGV
:   25-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2842


Data del document
:   20-03-2019

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 20 de març de 2019, del rectorat, per la qual es disposa la publicació de l'oferta d'ocupació pública per a l'any 2019, relativa a places dels cossos docents universitaris i de professorat contractat doctor. [2019/2842]  
Atès que l'article 19, apartat U.2.i, de la Llei 6/2018, de 3 de juliol, de pressupostos generals de l'Estat per a l'any 2018 permet a les universitats públiques convocar processos selectius emparats en la taxa de reposició d'efectius que defineixen els apartats 2 i 7 de l'esmentada disposició, sempre que les places resultants de l'aplicació de la taxa de reposició d'efectius s'incloguen en una oferta d'ocupació pública aprovada en els termes de l'article 70.2 de la Llei 7/2007, de 12 d'abril, de l'Estatut Bàsic de l'Empleat Públic.  
Per acord del Consell de Govern de la Universitat Jaume I número 2, de 28 de febrer de 2019, es va aprovar l'oferta d'ocupació pública per a l'any 2019, que comprèn les places dels cossos docents universitaris i de professorat contractat doctor que, a l'empara de la taxa de reposició d'efectius, seran convocades a concurs dins dels límits temporals legalment establerts.  
En els termes del que preveu l'apartat 2 abans esmentat, dins del límit de la taxa de reposició corresponent als cossos de catedràtics d'universitat i de professors titulars d'universitat i als professors contractats doctors, es destina un mínim del 15 per cent del total de places que s'ofereixen, a la incorporació, en aquella categoria per a la qual estiga acreditat, de personal investigador doctor que haja finalitzat el Programa Ramón y Cajal i que haja obtingut el certificat I3.  
  
D'altra banda, a l'empara de l'article 62.2 in fine, de la Llei orgànica 6/2001, d'universitats, es preveu la convocatòria de 32 càtedres d'universitat pel torn de promoció interna.  
Atès l'acord del Consell de Govern i l'autorització de 14 de març de 2019, de la Conselleria d'Educació, Investigació, Cultura i Esport, en exercici de les competències atribuïdes per l'article 45.17 del Decret 116/2010, de 27 d'agost, del Consell, pel qual s'aproven els Estatuts de la Universitat Jaume I de Castelló, aquest Rectorat resol:  
  
  
Primer  
Publicar en el Diari Oficial de la Generalitat Valenciana l'oferta d'ocupació pública de la Universitat Jaume I del personal docent i investigador per a l'any 2019, comprensiva de les places dels cossos docents universitaris i de professorat contractat doctor, que figura com a annex d'aquesta resolució.  
  
Segon  
Conforme amb els articles 48, 62 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, el procediment de selecció serà el concurs públic.  
  
Tercer  
El termini màxim per a la convocatòria dels corresponents processos selectius, és de tres anys comptadors des de la publicació d'aquesta oferta d'ocupació pública.  
  
Contra aquesta resolució, que exhaureix la via administrativa, es pot interposar potestativament el recurs de reposició davant el rector, en el termini d'un mes, o bé directament el recurs contenciós administratiu, davant els òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des de l'endemà de la publicació d'aquesta resolució en el Diari Oficial de la Generalitat Valenciana.  
  
Castelló de la Plana, 20 de març de 2019.- La rectora, p. d. (Resolució 12.06.2018, DOGV 14.06.2018), el vicerector d'Ordenació Acadèmica i Professorat: José Joaquín Gual Arnau.  
  
   
  
ANNEX  
Torn lliure  
  
- Vint-i-nou places de professorat titular d'universitat  
- Sis places de professorat contractat doctor.  
- Tres places de professorat titular d'universitat i tres places de professorat contractat doctor per a personal investigador doctor que haja finalitzat el Programa Ramón i Cajal i haja obtingut el certificat I3  
  
  
Torn de promoció interna  
- Trenta-dues places de catedràtic/a d'universitat